Foto’s: Man se ‘babahondjies’ toe eintlik bereDie boetie en sussie speel lekker saam by die Yunnan Wild Animal Rescue Centre waar hulle nou versorg word Foto: China News ŉ Man van China het onlangs ontdek dat die twee babahondjies wat hy vertroetel het, eintlik bedreigde swartbere is. Volgens CCTV het Wang Kaiyu gesê hy het die diere ongeveer twee jaar gelede by ŉ Viëtnamees aangeneem. Hy het die ‘babahondjies’ elke dag versorg. Maar toe hulle ouer word, het hy ongewone eienskappe opgemerk: die hondjies het al hoe meer begin eet en hulle het selfs sy hoenders gevreet, berig die Daily Mail. Die ‘hondjies’ het ook elkeen uiteindelik 45 kg elk geweeg. Volgens die Daily Mail het Wang ŉ pamflet van die Buro vir Openbare Veiligheid gelees en ontdek sy troeteldiere is eintlik Asiese swartbere, kategorie 2 op die lys van bedreigde spesies. Hy het sy troeteldiere aan die owerhede oorhandig en hulle is na die Yunnan Wild Animal Rescue Center geneem. ŉ Woordvoerder van die organisasie het aan die Daily Mail gesê die twee bere, een manlik en een vroulik, is gesond en dit gaan goed met hulle.